pythainlp/thailaw-v1.0 huggingface dataset:
คําสั่งกรมบังคับคดี

ที่ 27/2521

เรื่อง การปฏิบัติหน้าที่เกี่ยวกับคําคู่ความในกองยึดอายัดและจําหน่ายทรัพย์สิน

------------------

          เพื่อให้การรับคําร้อง คําขอ หรือความต่าง ๆ ที่เกี่ยวกับงานในหน้าที่ของ กองยึดอายัดและจําหน่ายทรัพย์สิน กรมบังคับคดี เป็นไปโดยเรียบร้อย และมีความคล่องตัวในการปฏิบัติ หน้าที่ราชการ อันจะเกิดประโยชน์ให้การดําเนินการในหน้าที่ของกรมบังคับคดีได้รวดเร็วเป็นผลดี แก่ทางราชการ และความในคดี

          ฉะนั้น จึงมีคําสั่งให้ข้าราชการในกรมบังคับคดีปฏิบัติหน้าที่ดังต่อไปนี้ 


ข้อ ๑ เมื่อเจ้าหน้าที่งานคําความ สํานักงานเลขานุการกรม ได้รับคําร้อง คําขอ หรือ คําคู่ความต่าง ๆ เกี่ยวกับงานในหน้าที่ของกองยึดอายัดและจําหน่ายทรัพย์สินแล้ว ให้เจ้าหน้าที่ ผู้นั้นตรวจรับ และประทับตราวันเดือนปรับความและลงสมุดรับคําคู่ความ 


ข้อ ๒ เมื่อเจ้าหน้าที่งานความปฏิบัติการตามข้อ 1 เสร็จแล้ว ให้เจ้าหน้าที่ผู้นั้น แจ้งเจ้าหน้าที่งานเก็บสํานวนและสถิติลงชื่อทราบในสมุดรับคําดูความนั้นด้วย เพื่อจะได้ค้นหาสํานวน เว้นแต่ปรากฏว่าสํานวนดังกล่าวได้เก็บอยู่ที่กองยึดอายัดและจําหน่ายทรัพย์สิน เสร็จแล้วให้รีบ นําคําคู่ความพร้อมตัวผู้ยื่นคําคู่ความและสํานวนดังกล่าว ไปส่งมอบให้แก่เจ้าหน้าที่ในงานที่เกี่ยวข้อง ในกองยึดอายัดและจําหน่ายทรัพย์สิน เพื่อลงชื่อรับไว้ในบัญชีนั้น


ข้อ ๓ ให้กองยึดอายัดและจําหน่ายทรัพย์สินจัดเจ้าหน้าที่ของแต่ละงานที่รับผิดชอบ "J 1 BA เพื่อทําหน้าที่รับคําร้อง คําขอ หรือคําคู่ความ กับสํานวนที่สํานักงานเลขานุการกรมจัดส่งมาเพื่อนําเสนอ ผู้มีหน้าที่สั่งการต่อไป


ข้อ ๔ ให้หัวหน้างาน, เลขานุการกรม และผู้อํานวยการกอง ในสํานักงานเลขานุการกรม และกองยึดอายัดและจําหน่ายทรัพย์สิน สอดส่อง ควบคุมและดูแลการปฏิบัติหน้าที่ดังกล่าวให้เรียบร้อย รวดเร็ว โดยมีรักษาด้วย

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 14 กุมภาพันธ์ 2521

 

(นายชูเชิด รักตะบุตร์)

อธิบดีกรมบังคับคดี
คําสั่งกรมบังคับคดี

ที่ 139/2523

เรื่อง การปฏิบัติหน้าที่ของข้าราชการกรมบังคับคดี

--------------------

          ด้วยปรากฏว่าในวันหยุดราชการได้มีข้าราชการและลูกจ้างกรมบังคับคดีมาใช้สถานที่ทําการกรมบังคับคดีปฏิบัติราชการและประกอบกิจส่วนตัว และบางครั้งยังได้นําบุคคลภายนอกเข้ามา ภายในบริเวณหรือห้องทํางานของกรมบังคับคดี ซึ่งอาจก่อให้เกิดความเสียหายและเป็นการยากแก่ การรักษาดูแลความปลอดภัยสถานที่ราชการ ดังนั้นเพื่อความเรียบร้อยและป้องกันมิให้เกิดความเสียหาย อันอาจมีขึ้นดังกล่าว จึงมีคําสั่งดังนี้ 


ข้อ ๑ ในวันหยุดราชการห้ามมิให้ข้าราชการหรือลูกจ้างเข้าไปใช้สถานที่ในห้องทํางาน เว้นแต่ผู้ที่ได้รับอนุญาตตามข้อ 2. หัวหน้างานพัสดุหรือเจ้าหน้าที่พัสดุที่ได้รับมอบหมาย 


ข้อ ๒ ในส่วนกลาง หน่วยงานใดมีความจําเป็นจะต้องปฏิบัติราชการในวันหยุดราชการ ให้หัวหน้างานทํารายงานพร้อมทั้งแจ้งรายชื่อผู้ที่จะมาปฏิบัติราชการเสนอขออนุญาตต่อผู้บังคับบัญชาไป ตามลําดับชั้นจนถึงอธิบดี

          เมื่อได้รับอนุญาตตามความในวรรคแรกแล้ว ให้หน่วยงานนั้นแจ้งให้หัวหน้างานพัสดุทราบ เพื่อจัดเจ้าหน้าที่ได้อํานวยความสะดวก และเมื่อปฏิบัติงานเสร็จแล้วให้ผู้ที่มาปฏิบัติราชการแจ้งให้ เจ้าหน้าที่ดังกล่าวทราบเพื่อปิดห้องทํางานก่อนที่จะออกไปจากสถานที่ปฏิบัติราชการ 


ข้อ ๓ ในส่วนภูมิภาค เมื่อมีความจําเป็นจะต้องปฏิบัติราชการในวันหยุดราชการ ให้เสนอขออนุญาตต่อหัวหน้าสํานักงานบังคับคดีและวางทรัพย์ภูมิภาคนั้น ๆ และให้นําความในข้อ 2. มาใช้บังคับโดยอนุโลม 


ข้อ ๔ ในวันเปิดราชการเมื่อหมดเวลาปฏิบัติราชการแล้ว ห้ามข้าราชการหรือลูกจ้าง ของกรม ฯ นําบุคคลภายนอกเข้าไปในห้องทํางาน สําหรับข้าราชการหรือลูกจ้างถ้าไม่มีความจําเป็น ที่จะอยู่ในห้องทํางานก็ควรออกจากห้องทํางานเพื่อเจ้าหน้าที่จะได้ทําการปิดห้องทํางานได้ภายในเวลาอันสมควร


ข้อ ๕ ให้ผู้มีหน้าที่อยู่เวรปฏิบัติตามระเบียบกรมบังคับคดีว่าด้วยเรื่องการอยู่เวรรักษา ราชการในหน่วยราชการต่าง ๆ ในบริเวณกรมบังคับคดี พ.ศ. 2523 โดยเคร่งครัด โดยเฉพาะ ในรอ 4 (2) และ 5 (1)


ข้อ ๖ ให้ข้าราชการหรือลูกจ้างที่มีหน้าที่อยู่เวรในตอนกลางวันอยู่ประจํา ณ สถานที่กําหนดให้ในห้องประชาสัมพันธ์ ส่วนเวรกลางคืนจะต้องอยู่ประจํา ณ ห้องประชาสัมพันธ์ อย่างน้อย 1 คน เพื่อพร้อมที่จะรับการติดต่อทางโทรศัพท์ เมื่อมีกรณีจําเป็น 

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 20 มิถุนายน 2523

 

(นายสวัสดิ์ รอดเจริญ)

รองอธิบดี ปฏิบัติราชการแทน

อธิบดีกรมบังคับคดี
ประกาศคณะกรรมการกํากับและส่งเสริมการประกอบธุรกิจประกันภัย

เรื่อง หลักเกณฑ์ วิธีการ และเงื่อนไขในการจัดสรรเงินสํารองสําหรับเบี้ยประกันภัย

ที่ยังไม่ตกเป็นรายได้ เงินสํารองสําหรับค่าสินไหมทดแทน และเงินสํารองอื่น

ของบริษัทประกันวินาศภัย (ฉบับที่ 2)

พ.ศ. 2555

--------------------------------------------------------

          อาศัยอํานาจตามความในมาตรา 23 วรรคสอง แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 ประกอบกับมติที่ประชุมคณะกรรมการกํากับและส่งเสริมการประกอบธุรกิจประกันภัย ครั้งที่ 12/2554 เมื่อวันที่ 9 ธันวาคม พ.ศ. 2554 คณะกรรมการกํากับและส่งเสริมการประกอบธุรกิจประกันภัย ออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ วิธีการ และเงื่อนไขในการจัดสรรเงินสํารองสําหรับเบี้ยประกันภัยที่ยังไม่ตกเป็นรายได้ เงินสํารองสําหรับค่าสินไหมทดแทน และเงินสํารองอื่นของบริษัทประกันวินาศภัย (ฉบับที่ 2) พ.ศ. 2555”


ข้อ ๒ ประกาศนี้ให้ใช้บังคับตั้งแต่วันที่ 30 ธันวาคม พ.ศ. 2554 เป็นต้นไป


ข้อ ๓ ในประกาศนี้

          “บริษัท” หมายความว่า บริษัทที่ได้รับใบอนุญาตประกอบธุรกิจประกันวินาศภัยตามกฎหมายว่าด้วยการประกันวินาศภัยและหมายความรวมถึงสาขาของบริษัทประกันวินาศภัยต่างประเทศที่ได้รับใบอนุญาตประกอบธุรกิจประกันวินาศภัยในราชอาณาจักร

          “ค่าสินไหมทดแทนน้ําท่วม” หมายความว่า ค่าสินไหมทดแทนที่บริษัทจ่ายหรือจะต้องจ่ายให้แก่เจ้าหนี้ตามสัญญาประกันภัยสําหรับความสูญเสียหรือความเสียหายต่อทรัพย์สินที่เอาประกันภัยอันเกิดจากน้ําท่วมที่เกิดขึ้นในระหว่างวันที่ 1 กรกฎาคม พ.ศ. 2554 ถึงวันที่ 31 ธันวาคม พ.ศ. 2554


ข้อ ๔ ในระหว่างวันที่ 31 ธันวาคม พ.ศ. 2554 ถึง 30 มิถุนายน พ.ศ. 2555 การจัดสรรเงินสํารองสําหรับค่าสินไหมทดแทนน้ําท่วม ให้บริษัทจัดสรรเงินสํารองสําหรับค่าสินไหมทดแทนน้ําท่วมไม่น้อยกว่าร้อยละหกสิบของสํารองค่าสินไหมทดแทนน้ําท่วมสุทธิ


ผู้มีอํานาจลงนาม - ประกาศ ณ วันที่ 13 มีนาคม พ.ศ. 2555

 

อารีพงศ์  ภู่ชอุ่ม

ปลัดกระทรวงการคลัง

ประธานคณะกรรมการกํากับและส่งเสริมการประกอบธุรกิจประกันภัย
ประกาศคณะกรรมการกํากับและส่งเสริมการประกอบธุรกิจประกันภัย

เรื่อง หลักเกณฑ์ วิธีการ และเงื่อนไขในการจัดสรรเงินสํารองสําหรับเบี้ยประกันภัย

ที่ยังไม่ตกเป็นรายได้ เงินสํารองสําหรับค่าสินไหมทดแทน และเงินสํารองอื่น

ของบริษัทประกันวินาศภัย (ฉบับที่ 3)

พ.ศ. 2555

-------------------------------------

          อาศัยอํานาจตามความในมาตรา 23 วรรคสอง และมาตรา 49 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 ประกอบกับมติที่ประชุมคณะกรรมการกํากับและส่งเสริมการประกอบธุรกิจประกันภัยครั้งที่ 12/2554 เมื่อวันที่ 9 ธันวาคม พ.ศ. 2554 และครั้งที่ 6/2555 เมื่อวันที่ 27 มิถุนายน พ.ศ. 2555 คณะกรรมการกํากับและส่งเสริมการประกอบธุรกิจประกันภัยจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ วิธีการ และเงื่อนไขในการจัดสรรเงินสํารองสําหรับเบี้ยประกันภัยที่ยังไม่ตกเป็นรายได้เงินสํารองสําหรับค่าสินไหมทดแทน และเงินสํารองอื่นของบริษัทประกันวินาศภัย (ฉบับที่ 3) พ.ศ. 2555”


ข้อ ๒ ประกาศนี้ใช้บังคับตั้งแต่วันที่ 29 มิถุนายน พ.ศ. 2555 เป็นต้นไป


ข้อ ๓ ในประกาศนี้

          “บริษัท” หมายความว่า บริษัทที่ได้รับใบอนุญาตประกอบธุรกิจประกันวินาศภัยตามกฎหมายว่าด้วยการประกันวินาศภัยและให้หมายความรวมถึงสาขาของบริษัทประกันวินาศภัยต่างประเทศที่ได้รับใบอนุญาตประกอบธุรกิจประกันวินาศภัยในราชอาณาจักร

          “ค่าสินไหมทดแทนน้ําท่วม” หมายความว่า ค่าสินไหมทดแทนที่บริษัทจ่ายหรือจะต้องจ่ายให้แก่เจ้าหนี้ตามสัญญาประกันภัยสําหรับความสูญเสียหรือความเสียหายต่อทรัพย์สินที่เอาประกันภัยอันเกิดจากน้ําท่วมที่เกิดขึ้นในระหว่างวันที่ 1 กรกฎาคม พ.ศ. 2554 ถึงวันที่ 31 ธันวาคม พ.ศ. 2554

          “เงินค้างรับเฉพาะส่วนของค่าสินไหมทดแทนน้ําท่วมที่เรียกคืนจากบริษัทรับประกันภัยต่อ” หมายความว่า ค่าสินไหมทดแทนน้ําท่วมส่วนที่บริษัทได้จ่ายให้ผู้เอาประกันภัยเรียบร้อยแล้วและอยู่ในระหว่างเรียกคืนจากบริษัทรับประกันภัยต่อ


ข้อ ๔ ในระหว่างวันที่ 1 กรกฎาคม พ.ศ. 2555 ถึง 31 มีนาคม พ.ศ. 2556

          (1) การจัดสรรเงินสํารองสําหรับค่าสินไหมทดแทนนํ้าท่วม ให้บริษัทจัดสรรเงินสํารองสําหรับค่าสินไหมทดแทนน้ําท่วมไม่น้อยกว่าร้อยละหกสิบของสํารองค่าสินไหมทดแทนน้ําท่วมสุทธิ

          (2) ให้นําเบี้ยประกันภัยค้างรับจากการรับประกันภัยโดยตรง และเงินค้างรับเฉพาะส่วนของค่าสินไหมทดแทนน้ําท่วมที่เรียกคืนจากบริษัทรับประกันภัยต่อ มาใช้ในการจัดสรรเงินสํารองตามข้อ 15 แห่งประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ วิธีการ และเงื่อนไขในการจัดสรรเงินสํารองสําหรับเบี้ยประกันภัยที่ยังไม่ตกเป็นรายได้ เงินสํารองสําหรับค่าสินไหมทดแทน และเงินสํารองอื่นของบริษัทประกันวินาศภัย พ.ศ. 2554 ลงวันที่ 18 พฤศจิกายน พ.ศ. 2554 ของบริษัทที่มีค่าสินไหมทดแทนน้ําท่วม โดยอนุโลม


ข้อ ๕ ให้บริษัทแสดงรายการเบี้ยประกันภัยค้างรับจากการรับประกันภัยโดยตรง และเงินค้างรับเฉพาะส่วนของค่าสินไหมทดแทนน้ําท่วมที่เรียกคืนจากบริษัทรับประกันภัยต่อตามข้อ 4 (2) โดยระบุไว้ในช่องหมายเหตุที่ปรากฏในรายงานสินทรัพย์ลงทุนและสินทรัพย์จัดสรรที่แนบท้ายประกาศคณะกรรมการกํากับและส่งเสริมการประกอบธุรกิจประกันภัย เรื่อง ให้บริษัทประกันวินาศภัยยื่นรายงานเกี่ยวกับฐานะการเงินและกิจการของบริษัท พ.ศ. 2555 ลงวันที่ 27 กุมภาพันธ์ พ.ศ. 2555


ผู้มีอํานาจลงนาม - ประกาศ ณ วันที่ 27 กันยายน พ.ศ. 2555

 

อารีพงศ์  ภู่ชอุ่ม

ปลัดกระทรวงการคลัง

ประธานคณะกรรมการกํากับและส่งเสริมการประกอบธุรกิจประกันภัย
ประกาศคณะกรรมการกํากับและส่งเสริมการประกอบธุรกิจประกันภัย

เรื่อง หลักเกณฑ์ วิธีการ และเงื่อนไขในการจัดสรรเงินสํารองสําหรับเบี้ยประกันภัย

ที่ยังไม่ตกเป็นรายได้ เงินสํารองสําหรับค่าสินไหมทดแทน

และเงินสํารองอื่นของบริษัทประกันวินาศภัย (ฉบับที่ 4)

พ.ศ. 2556

-------------------------------------

          อาศัยอํานาจตามความในมาตรา 23 วรรคสอง และมาตรา 49 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 ประกอบกับมติที่ประชุมคณะกรรมการกํากับและส่งเสริมการประกอบธุรกิจประกันภัย ครั้งที่ 3/2556 เมื่อวันที่ 19 กุมภาพันธ์ พ.ศ. 2556 คณะกรรมการกํากับและส่งเสริมการประกอบธุรกิจประกันภัยออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ วิธีการ และเงื่อนไขในการจัดสรรเงินสํารองสําหรับเบี้ยประกันภัยที่ยังไม่ตกเป็นรายได้ เงินสํารองสําหรับค่าสินไหมทดแทน และเงินสํารองอื่นของบริษัทประกันวินาศภัย (ฉบับที่ 4) พ.ศ. 2556”


ข้อ ๒ ในประกาศนี้

          “บริษัท” หมายความว่า บริษัทที่ได้รับใบอนุญาตประกอบธุรกิจประกันวินาศภัย ตามกฎหมายว่าด้วยการประกันวินาศภัยและให้หมายความรวมถึง สาขาของบริษัทประกันวินาศภัยต่างประเทศที่ได้รับใบอนุญาตประกอบธุรกิจประกันวินาศภัยในราชอาณาจักร

          “ค่าสินไหมทดแทนน้ําท่วม” หมายความว่า ค่าสินไหมทดแทนที่บริษัทจ่ายหรือจะต้องจ่ายให้แก่เจ้าหนี้ตามสัญญาประกันภัยสําหรับความสูญเสียหรือความเสียหายต่อทรัพย์สินที่เอาประกันภัยอันเกิดจากน้ําท่วมที่เกิดขึ้นในระหว่างวันที่ 1 กรกฎาคม พ.ศ. 2554 ถึงวันที่ 31 ธันวาคม พ.ศ. 2554

          “เงินค้างรับเฉพาะส่วนของค่าสินไหมทดแทนน้ําท่วมที่เรียกคืนจากผู้รับประกันภัยต่อ” หมายความว่า ค่าสินไหมทดแทนน้ําท่วมส่วนที่บริษัทได้จ่ายให้ผู้เอาประกันภัยเรียบร้อยแล้ว และอยู่ในระหว่างเรียกคืนจากผู้รับประกันภัยต่อ


ข้อ ๓ ในระหว่างวันที่ 1 เมษายน พ.ศ. 2556 ถึง 31 มีนาคม พ.ศ. 2557 ให้บริษัทที่มีค่าสินไหมทดแทนน้ําท่วมนําเบี้ยประกันภัยค้างรับจากการรับประกันภัยโดยตรง และเงินค้างรับเฉพาะส่วนของค่าสินไหมทดแทนน้ําท่วมที่เรียกคืนจากผู้รับประกันภัยต่อ มาใช้ในการจัดสรรเงินสํารองตามข้อ 15 แห่งประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ วิธีการ และเงื่อนไขในการจัดสรรเงินสํารองสําหรับเบี้ยประกันภัยที่ยังไม่ตกเป็นรายได้ เงินสํารองสําหรับค่าสินไหมทดแทน และเงินสํารองอื่นของบริษัทประกันวินาศภัย พ.ศ. 2554 ลงวันที่ 18 พฤศจิกายน พ.ศ. 2554 ของบริษัทที่มีค่าสินไหมทดแทนน้ําท่วม โดยอนุโลม


ข้อ ๔ ให้บริษัทที่มีค่าสินไหมทดแทนน้ําท่วมแสดงรายการเบี้ยประกันภัยค้างรับจากการรับประกันภัยโดยตรงและเงินค้างรับเฉพาะส่วนของค่าสินไหมทดแทนน้ําท่วมที่เรียกคืนจากผู้รับประกันภัยต่อตามข้อ 3 โดยระบุไว้ในช่องหมายเหตุที่ปรากฏในรายงานสินทรัพย์ลงทุนและสินทรัพย์จัดสรรที่แนบท้ายประกาศคณะกรรมการกํากับและส่งเสริมการประกอบธุรกิจประกันภัย เรื่อง ให้บริษัทประกันวินาศภัยยื่นรายงานเกี่ยวกับฐานะการเงินและกิจการของบริษัท พ.ศ. 2555 ลงวันที่ 27 กุมภาพันธ์ พ.ศ. 2555


ผู้มีอํานาจลงนาม - ประกาศ ณ วันที่ 29 พฤษภาคม พ.ศ. 2556

 

อารีพงศ์  ภู่ชอุ่ม

ปลัดกระทรวงการคลัง

ประธานคณะกรรมการกํากับและส่งเสริมการประกอบธุรกิจประกันภัย
คําสั่งกรมบังคับคดี

ที่ 457/2548

เรื่อง การกําหนดราคาทรัพย์ของคณะกรรมการกําหนดราคาทรัพย์

-------------------------------------------------

          เพื่อให้การขายทอดตลาดทรัพย์สินของเจ้าพนักงานบังคับคดีเป็นไปด้วยความเป็นธรรม มีประสิทธิภาพและมีหลักเกณฑ์ในการใช้ดุลพินิจที่เหมาะสมเพื่อประโยชน์แก่คู่ความในคดี จึงมีคําสั่ง ดังต่อไปนี้


ข้อ ๑ ให้ยกเลิกคําสั่งกรมบังคับคดี ที่ 266/2548 ลงวันที่ 8 มิถุนายน 2548 เรื่อง การกําหนดราคาทรัพย์ของคณะกรรมการกําหนดราคาทรัพย์


ข้อ ๒ ทรัพย์สินที่มีราคาประเมินขณะยึด หรือราคาประเมินของสํานักงานวางทรัพย์กลางตั้งแต่ 50,000,000 บาท (ห้าสิบล้านบาท) ขึ้นไป หรือทรัพย์สินซึ่งผู้อํานวยการกอง ผู้อํานวยการสํานักงานบังคับคดีและวางทรัพย์ภูมิภาค ผู้อํานวยการสํานักงานบังคับคดีจังหวัดหรือสาขา แล้วแต่กรณี พิจารณาแล้วเห็นสมควรให้ทําการกําหนดราคาใหม่ ให้เสนอคณะกรรมการกําหนดราคาทรัพย์พิจารณาก่อนที่จะทําการประกาศขายทอดตลาดในครั้งแรก


ข้อ ๓ ในการขายทอดตลาดตั้งแต่ครั้งที่สองเป็นต้นไป ถ้าไม่มีผู้ใดเสนอราคา เมื่อผู้อํานวยการกอง ผู้อํานวยการสํานักงานบังคับคดีและวางทรัพย์ภูมิภาค ผู้อํานวยการสํานักงานบังคับคดีจังหวัดหรือสาขา แล้วแต่กรณี เห็นสมควรให้ทําการกําหนดราคาใหม่ก่อนทําการประกาศขายทอดตลาดครั้งต่อไป ให้รายงานเสนออธิบดีกรมบังคับคดีหรือรองอธิบดีกรมบังคับคดีผู้ได้รับมอบหมายพิจารณาว่าสมควรให้เสนอคณะกรรมการกําหนดราคาทรัพย์เพื่อพิจารณากําหนดราคาใหม่หรือไม่


ข้อ ๔ ในการกําหนดราคาทรัพย์สินให้คณะกรรมการกําหนดราคาทรัพย์พิจารณาหลักเกณฑ์ดังต่อไปนี้ประกอบด้วย

          (1) ราคาประเมินของหน่วยงานของรัฐที่มีหน้าที่ในการประเมินราคาที่ดินหรือผู้เชี่ยวชาญในการประเมินราคาทรัพย์สินประเภทนั้นๆ

          (2) ราคาประเมินของพนักงานประเมิน สํานักงานวางทรัพย์กลาง

          (3) สภาพของทรัพย์ที่จะขาย

          (4) สภาพเศรษฐกิจและสภาวะตลาดในขณะทําการขาย


ข้อ ๕ ให้เจ้าพนักงานพิทักษ์ทรัพย์ถือปฏิบัติโดยอนุโลม

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 8 กันยายน พ.ศ. 2548

 

ไกรสร  บารมีอวยชัย

อธิบดีกรมบังคับคดี
ประกาศอธิบดีกรมสรรพากร

เรื่อง  รายชื่อผู้รับทําการวิจัยและพัฒนาเทคโนโลยีและนวัตกรรม (ฉบับที่ 277)

-----------------------------------------------------------

อาศัยอํานาจตามความในมาตรา 4 วรรคหนึ่ง แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 598) พ.ศ. 2559 ประกอบกับประกาศอธิบดีกรมสรรพากร เรื่อง กําหนดหลักเกณฑ์ และวิธีการยื่นคําขอเป็นผู้รับทําการวิจัยและพัฒนาเทคโนโลยีและนวัตกรรม   
ลงวันที่ 12 เมษายน พ.ศ. 2559 อธิบดีกรมสรรพากรประกาศดังต่อไปนี้


ข้อ ๑ ให้ยกเลิก (5) (21) (22) (48) (195) และ (296) ของข้อ 1 ของประกาศอธิบดีกรมสรรพากร เรื่อง รายชื่อผู้รับทําการวิจัยและพัฒนาเทคโนโลยีและนวัตกรรม (ฉบับที่ 1) ลงวันที่   
22 เมษายน พ.ศ. 2559


ข้อ ๒ ให้เพิ่มความต่อไปนี้เป็น (690) ของข้อ 1 ของประกาศอธิบดีกรมสรรพากร เรื่อง รายชื่อผู้รับทําการวิจัยและพัฒนาเทคโนโลยีและนวัตกรรม (ฉบับที่ 1) ลงวันที่ 22 เมษายน พ.ศ. 2559 

“(690) สํานักงานพัฒนาวิทยาศาสตร์และเทคโนโลยีแห่งชาติ (สาขา 00019)”


ข้อ ๓ ประกาศนี้ให้ใช้บังคับตั้งแต่วันที่ที่ลงในประกาศนี้เป็นต้นไป เว้นแต่กรณีตามข้อ 2   
ให้ใช้บังคับตั้งแต่วันที่ 14 กันยายน พ.ศ. 2564 เป็นต้นไป


ผู้มีอํานาจลงนาม ประกาศ ณ  วันที่  28  กันยายน  พ.ศ. 2565  

                                                                                      ลวรณ  แสงสนิท

                                            (นายลวรณ  แสงสนิท)

                                                                                    อธิบดีกรมสรรพากร
คําสั่งกรมสรรพากร

ที่ ท.ป. 348/2565

เรื่อง มอบหมายการสั่งงดหรือลดเบี้ยปรับภาษีมูลค่าเพิ่มตามประมวลรัษฎากรกรณีการนําเข้า                   

\_\_\_\_\_\_\_\_\_\_\_\_\_\_\_\_\_\_\_\_

เพื่อให้การสั่งงดหรือลดเบี้ยปรับภาษีมูลค่าเพิ่ม ตามระเบียบการงดหรือลดเบี้ยปรับภาษีมูลค่าเพิ่มที่ออกตามความในมาตรา 89 วรรคสอง แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 30) พ.ศ. 2534 เป็นไปโดยสะดวกและรวดเร็ว อาศัยอํานาจตามความในมาตรา 38 (7) แห่งพระราชบัญญัติระเบียบบริหารราชการแผ่นดิน พ.ศ. 2534 มาตรา 2 แห่งประมวลรัษฎากร และข้อ 11 ของคําสั่งกรมสรรพากร ที่ ท.ป. 81/2542 เรื่อง หลักเกณฑ์การงดหรือลดเบี้ยปรับหรือเงินเพิ่มภาษีเงินได้ ภาษีมูลค่าเพิ่ม และภาษีธุรกิจเฉพาะ ตามมาตรา 22 มาตรา 26 มาตรา 67 ตรี มาตรา 89 และมาตรา 91/21 (6) แห่งประมวลรัษฎากร ลงวันที่ 9 กรกฎาคม พ.ศ. 2542 อธิบดีกรมสรรพากรจึงมีคําสั่ง ดังต่อไปนี้


ข้อ ๑ ให้ยกเลิกความในข้อ 1 ของคําสั่งกรมสรรพากรที่ ท.ป. 120/2545 เรื่อง มอบหมายการสั่งงดหรือลดเบี้ยปรับภาษีมูลค่าเพิ่มตามประมวลรัษฎากรกรณีการนําเข้า ลงวันที่ 10 ตุลาคม พ.ศ. 2545 และให้ใช้ความต่อไปนี้แทน  

“ข้อ 1 มอบหมายให้เจ้าพนักงานประเมินสั่งงดหรือลดเบี้ยปรับภาษีมูลค่าเพิ่มในกรณีดังต่อไปนี้ โดยไม่ต้องมีคําร้องของผู้นําเข้า เฉพาะกรณีที่ผู้นําเข้าไม่มีเจตนาหลีกเลี่ยงภาษีอากรและได้ให้ความร่วมมือในการตรวจสอบไต่สวนด้วยดี

(1) ในกรณีที่ผู้นําเข้าได้รับการงดค่าปรับตามกฎหมายว่าด้วยศุลกากร หรือกรณีที่ไม่อาจดําเนินการเปรียบเทียบงดการฟ้องร้องตามกฎหมายว่าด้วยศุลกากรได้ภายในห้าปีนับแต่วันนําเข้าให้งดเบี้ยปรับภาษีมูลค่าเพิ่ม

(2) ในกรณีที่มีการเรียกค่าปรับตามกฎหมายว่าด้วยศุลกากรน้อยกว่าหนึ่งเท่าของเงินอากรที่ขาด ให้ลดเบี้ยปรับลงคงเสียตามอัตราส่วนของค่าปรับที่เรียกตามกฎหมายว่าด้วยศุลกากร

(3) ในกรณีที่ไม่มีความผิดตามกฎหมายว่าด้วยศุลกากร แต่เจ้าพนักงานตรวจพบว่า  
ผู้นําเข้ายื่นแบบแสดงรายการภาษีมูลค่าเพิ่มไว้ไม่ถูกต้อง หรือมีข้อผิดพลาดทําให้จํานวนภาษีที่ต้องเสียคลาดเคลื่อนไป ให้ลดเบี้ยปรับลงคงให้เสียร้อยละ 50 ของเบี้ยปรับ

(4) ในกรณีที่ผู้นําเข้าต้องรับผิดเสียเบี้ยปรับเต็มอัตราตามกฎหมายมีจํานวนไม่เกิน 1,000 บาท ให้งดเบี้ยปรับภาษีมูลค่าเพิ่ม” 


ข้อ ๒ คําสั่งนี้ให้ใช้บังคับตั้งแต่วันที่ที่ลงในคําสั่งนี้เป็นต้นไป


ผู้มีอํานาจลงนาม ประกาศ ณ  วันที่  19  ตุลาคม  พ.ศ. 2565

                                                                                      ลวรณ  แสงสนิท

                                            (นายลวรณ  แสงสนิท)

                                                                                    อธิบดีกรมสรรพากร
ประกาศกระทรวงอุตสาหกรรม

เรื่อง บัญชีรายชื่อวัตถุอันตราย (ฉบับที่ 3)

พ.ศ. 2559

---------------------------

          อาศัยอํานาจตามความในมาตรา 5 วรรคสอง และมาตรา 18 วรรคสอง แห่งพระราชบัญญัติ วัตถุอันตราย พ.ศ. 2535 รัฐมนตรีว่าการกระทรวงอุตสาหกรรม โดยความเห็นของคณะกรรมการวัตถุอันตราย ออกประกาศไว้ ดังต่อไปนี้


ข้อ ๑ ให้ยกเลิกรายการเกี่ยวกับวัตถุอันตราย ในบัญชีรายชื่อวัตถุอันตรายแนบท้ายประกาศ กระทรวงอุตสาหกรรม เรื่อง บัญชีรายชื่อวัตถุอันตราย พ.ศ. 2556 ลงวันที่ 28 สิงหาคม พ.ศ. 2556ดังต่อไปนี้ โดยให้ใช้รายการตามบัญชีรายชื่อวัตถุอันตรายแนบท้ายประกาศฉบับนี้แทน 

          1.1 บัญชี 4 ที่สํานักงานคณะกรรมการอาหารและยารับผิดชอบ บัญชี 4.1 รายชื่อสารควบคุม ลําดับที่ 3 1,1,2 ไตรคลอโรอีเทน (1,1,2-trichloroethane) และลําดับที่ 157 เมทานอล (methanol) หรือ เมทิลแอลกอฮอล์ (methyl alcohol)

          1.2 บัญชี 4 ที่สํานักงานคณะกรรมการอาหารและยารับผิดชอบ บัญชี 4.3 รายชื่อกลุ่มผลิตภัณฑ์ควบคุม ลําดับที่ 5 ผลิตภัณฑ์ที่ใช้ในบ้านเรือนหรือทางสาธารณสุขเพื่อประโยชน์ ในการลบหรือแก้คําผิดหรือเพื่อละลายสารเคมีที่ใช้ลบหรือแก้คําผิด หรือซักแห้งผ้า หรือสิ่งทออื่น ๆ

          1.3 บัญชี 5 ที่กรมโรงงานอุตสาหกรรมรับผิดชอบ บัญชี 5.4 กลุ่มสารอื่น ๆ ลําดับที่ 6 สารกลุ่มไฮโดรฟลูออโรคาร์บอน (hydrofluorocarbons)


ข้อ ๒ ให้เพิ่มเติมรายชื่อวัตถุอันตรายตามบัญชีรายชื่อวัตถุอันตรายแนบท้ายประกาศฉบับนี้ ในบัญชีรายชื่อวัตถุอันตรายแนบท้ายประกาศกระทรวงอุตสาหกรรม เรื่อง บัญชีรายชื่อวัตถุอันตราย พ.ศ. 2556 ลงวันที่ 28 สิงหาคม พ.ศ. 2556 ซึ่งแก้ไขเพิ่มเติมโดยประกาศกระทรวงอุตสาหกรรม เรื่อง บัญชีรายชื่อวัตถุอันตราย (ฉบับที่ 2) พ.ศ. 2558 ลงวันที่ 8 มกราคม พ.ศ. 2558 สําหรับ วัตถุอันตราย ดังต่อไปนี้

          2.1 บัญชี 4 ที่สํานักงานคณะกรรมการอาหารและยารับผิดชอบ บัญชี 4.1 รายชื่อสารควบคุม ลําดับที่ 225 ฟอร์มัลดีไฮด์ (formaldehyde) หรือ เมทานัล (methanal)

          2.2 บัญชี 5 ที่กรมโรงงานอุตสาหกรรมรับผิดชอบ บัญชี 5.1 รายชื่อสารควบคุม ลําดับที่ 489 ครีชอล (cresol) หรือ เมทิลฟีนอล (methyl phenol) ลําดับที่ 490 เอชเอฟซี 245อีบี (HFC-24eb) ลําดับที่ 49ผ1 เอชเอฟซี-338เอ็มซีซี (HFC-338mcc) ลําดับที่ 492 เอชเอฟซี-388เอ็มอี (HC-338mee) ลําดับที่ 493 เอเอฟซี -356อฟเอฟเอ (HFC-356ffa) ลําดับที่ 494 เอ เอฟโอ-1234 วายเอฟ (HFO-1234yf) ลําดับที่ 495 เอชเอฟโอ-1234แดดอี (HFO-1234ze) และลําดับที่ 496 เอเอฟโอ-1336เอ็มแชตแซด-แซด (HFO-1336mzz-Z)


ข้อ ๓ ให้ผู้ผลิต ผู้นําเข้า ส่งออก หรือผู้มีไว้ในครอบครอง ซึ่งวัตถุอันตรายชนิดที่ 2 หรือชนิดที่ 3 ตามประกาศฉบับนี้ที่ได้ดําเนินการอยู่ก่อนวันที่ประกาศฉบับนี้มีผลใช้บังคับ แจ้งการดําเนินการ สําหรับวัตถุอันตรายชนิดที่ 2 หรือยื่นคําขออนุญาตสําหรับวัตถุอันตรายชนิดที่ 3 ภายในกําหนดสามสิบวัน นับแต่วันที่ประกาศฉบับนี้มีผลใช้บังคับ และถ้าวัตถุอันตรายใดจะต้องขึ้นทะเบียน ก็ให้ยื่นคําขอขึ้นทะเบียน ภายในกําหนดเวลาดังกล่าวด้วย

          ให้ผู้ผลิต ผู้นําเข้า ส่งออก หรือผู้มีไว้ในครอบครอง ซึ่งวัตถุอันตรายชนิดที่ 4 ตามประกาศฉบับนี้ ที่ได้ดําเนินการอยู่ก่อนวันที่ประกาศฉบับนี้มีผลใช้บังคับ ปฏิบัติตามคําสั่งของพนักงานเจ้าหน้าที่ภายในกําหนด หนึ่งร้อยแปดสิบวันนับแต่วันที่ประกาศฉบับนี้มีผลใช้บังคับ

          ทั้งนี้ ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 14 ธันวาคม พ.ศ. 2559

 

อรรชกา สีบุญเรือง

รัฐมนตรีว่าการกระทรวงอุตสาหกรรม
ประกาศกระทรวงอุตสาหกรรม

เรื่อง บัญชีรายชื่อวัตถุอันตราย (ฉบับที่ 6)

พ.ศ. 2563

----------------------

          อาศัยอํานาจตามความในมาตรา 5 วรรคสอง และมาตรา 18 วรรคสอง แห่งพระราชบัญญัติ วัตถุอันตราย พ.ศ. 2535 รัฐมนตรีว่าการกระทรวงอุตสาหกรรม โดยความเห็นของคณะกรรมการวัตถุอันตรายออกประกาศไว้ ดังต่อไปนี้


ข้อ ๑ ให้ยกเลิกรายการเกี่ยวกับวัตถุอันตราย ในบัญชีรายชื่อวัตถุอันตรายแนบท้ายประกาศ กระทรวงอุตสาหกรรม เรื่อง บัญชีรายชื่อวัตถุอันตราย พ.ศ. 2556 ลงวันที่ 28 สิงหาคม พ.ศ. 2556 ดังต่อไปนี้ โดยให้ใช้รายการตามบัญชีรายชื่อวัตถุอันตรายแนบท้ายประกาศฉบับนี้แทน

          บัญชี 1 ที่กรมวิชาการเกษตรรับผิดชอบ บัญชี 1.1 รายชื่อสารควบคุม ลําดับที่ 53 คลอร์ไพริฟอส (chlorpyrifos) ลําดับที่ 54 คลอร์ไพริฟอส-เมทิล (chlorpyrifos-methyl) ลําดับที่ 352 พาราควอต (paraquat) ลําดับที่ 353 พาราควอตไดคลอไรด์ (paraquat dichloride) และ ลําดับที่ 354 พาราควอตไดคลอไรด์ [บิส (เมทิลซัลเฟต)] {paraquat dichloride [bis (methyl sulfate)]} 


ข้อ ๒ ให้ผู้ผลิต ผู้นําเข้า ผู้ส่งออก หรือผู้มีไว้ในครอบครองซึ่งวัตถุอันตรายชนิดที่ 4 ตามประกาศฉบับนี้ ที่ได้ดําเนินการอยู่ก่อนวันที่ประกาศฉบับนี้มีผลใช้บังคับ ปฏิบัติตามคําสั่งของ ของพนักงานเจ้าหน้าที่ภายในระยะเวลาที่พนักงานเจ้าหน้าที่กําหนด


ข้อ ๓ ประกาศนี้ให้มีผลใช้บังคับตั้งแต่วันที่ 1 มิถุนายน 2563 เป็นต้นไป


ผู้มีอํานาจลงนาม - ประกาศ ณ วันที่ 15 พฤษภาคม พ.ศ. 2563

 

สุริยะ จึงรุ่งเรืองกิจ

รัฐมนตรีว่าการกระทรวงอุตสาหกรรม
ประกาศกระทรวงสาธารณสุข

เรื่อง การขึ้นทะเบียน การออกใบสําคัญ และการต่ออายุใบสําคัญการขึ้นทะเบียนวัตถุอันตราย

ที่สํานักงานคณะกรรมการอาหารและยารับผิดชอบ (ฉบับที่ 2)

พ.ศ. 2558

----------------

          อาศัยอํานาจตามความในมาตรา 5 วรรคสาม แห่งพระราชบัญญัติวัตถุอันตราย พ.ศ. 2535 มาตรา 20 (1) และ (4) และมาตรา 36 วรรคสาม แห่งพระราชบัญญัติวัตถุอันตราย พ.ศ. 2535 ซึ่งแก้ไขเพิ่มเติมโดยพระราชบัญญัติวัตถุอันตราย (ฉบับที่ 3) พ.ศ. 2551 รัฐมนตรีว่าการกระทรวง สาธารณสุข โดยความเห็นของคณะกรรมการวัตถุอันตรายออกประกาศไว้ ดังต่อไปนี้


ข้อ ๑ ให้เพิ่มความต่อไปนี้เป็นข้อ 4 ของประกาศกระทรวงสาธารณสุข เรื่อง การขึ้นทะเบียน การออกใบสําคัญ และการต่ออายุใบสําคัญการขึ้นทะเบียนวัตถุอันตรายที่สํานักงานคณะกรรมการอาหาร และยารับผิดชอบ พ.ศ. 2552

          “ข้อ 9 การขอต่ออายุใบสําคัญการขึ้นทะเบียนวัตถุอันตราย ตามข้อ 8 ผู้รับใบสําคัญ การขึ้นทะเบียนวัตถุอันตรายสามารถขอต่ออายุใบสําคัญการขึ้นทะเบียนวัตถุอันตรายผ่านระบบเครือข่าย คอมพิวเตอร์ของสํานักงานคณะกรรมการอาหารและยาก็ได้


ข้อ ๒ ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 8 ตุลาคม พ.ศ. 2558

 

ปิยะสกล สกลลัตยาทร

รัฐมนตรีว่าการกระทรวงสาธารณสุข